**Tájékoztatás a rendszeres gyermekvédelmi kedvezményről**

A rendszeres gyermekvédelmi kedvezményre való jogosultság megállapításának célja, annak igazolása, hogy a gyermek szociális helyzete alapján jogosult meghatározott gyermekétkeztetés normatív kedvezményének, meghatározott természetbeni támogatásoknak, külön jogszabályban meghatározott egyéb kedvezmények igénybevételére.

A rendszeres gyermekvédelmi kedvezmény iránti kérelmet a szülő vagy törvényes képviselő, illetve a nagykorú kérelmező a lakcíme szerint illetékes települési önkormányzat polgármesteri hivatalánál terjesztheti elő az erre rendszeresített formanyomtatványon.

A rendszeres gyermekvédelmi kedvezményre való jogosultságot – a gyermekek védelméről és gyámügyi igazgatásról szóló 1997. évi XXXI. törvény 19. § (2) bekezdése értelmében - akkor lehet megállapítani ha a gyermeket gondozó családban az egy főre jutó havi jövedelem összege nem haladja meg a szociális vetítési alap (28.500.-Ft) **225 %- át (jelenleg 64.125.-Ft).**

Ha a gyermeket egyedülálló szülő neveli, vagy a gyermek tartósan beteg, vagy fogyatékos, illetve a gyermek nagykorú, akkor az egy főre jutó jövedelem nem haladhatja meg a szociális vetítési alap (28.500.-Ft) **245 %-át (jelenleg 69.825.-Ft)**

A települési önkormányzat jegyzője annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága tárgyév augusztus 1-jén fennáll, a tárgyév augusztus hónapjára tekintettel, a tárgyév november 1-jén fennáll, a tárgyév és november hónapjára tekintettel pénzbeli támogatást nyújt gyermekenként 6.000.-Ft értékben, hátrányos és halmozottan hátrányos gyermekek után pedig 6.500.-Ft értékben.

A rendszeres gyermekvédelmi kedvezményre való **jogosultság egy évre szól,** lejáratkor –a feltételek fennállása esetén újból igényelhető. (A folyamatosság érdekében a megszűnés előtt 3 hónappal benyújtható az új kérelem.)

A támogatásra a kérelem ügyfélfogadási időben (2500 Esztergom, Széchenyi tér 1.) a 12-es irodában vagy (2509 Esztergom, Damjanich u. 53.) a Kertvárosi Kirendeltségen, vagy a Pilisszentléleki Kirendeltségen (hétfő délutánonként ) beadható.

Kérelmének mielőbbi elintézése érdekében kérjük figyelmesen olvassa el a tájékoztatót és csatolja a szükséges iratokat.

**A támogatás iránti kérelemhez az alábbi iratokat kell mellékelni:**

**A család jövedelmi viszonyait tanúsító iratokat**

- **kereső családtagok esetén a kérelem benyújtását megelőző hónap nettó** jövedelméről szóló munkáltatói igazolás, vagy bérjegyzék

**-** vállalkozó esetén az előző évi adóbevallás másolata, vagy NAV igazolás

- **nyugdíjasok** esetében a Nyugdíjfolyósító Igazgatóság tárgyév januárban küldött (zöld) értesítés, melyben szerepel a január elsejétől megállapított ellátás összege és jogcíme,

**- álláskeresők** esetén az álláskereső juttatást megállapító határozat fénymásolata

- egyéb rendszeres pénzellátásról (pl: rendszeres szoc. segély, aktív korúak támogatása, **ápolási díj** esetén az ellátásról és annak összegéről szóló határozat másolata)

**- házasság felbontásáról szóló bírósági végzés, gyermek elhelyezésről szóló bírósági végzés vagy gyámhatóság előtt tett egyezség**

- **iskolalátogatási igazolás** (egyetemista, főiskolás esetén az ösztöndíj összegéről szóló igazolás)

* **Személyi igazolvány, lakcímkártya másolata**.

- **gyám esetén** a gyámkirendelő határozat másolata